Knut Henrik Lund

Knut Henrik Lund (1909–1991) var en norsk billedhugger, blant annet kjent for sine portrettbyster.

Han var opprinnelig shippingmann, et virke han hadde fram til 1940. Før krigen var han også elev av Wilhelm Rasmussen.

Under krigen flyktet han til Sverige, og var deretter i årene 1945 til 1948 ved Kungliga Akademien för de fria konsterna i Stockholm. Resten av livet arbeidet han som billedhugger.

Fra 1937 var han gift med Irene Una Rasmussen, fra 1959 med Linge Cappelen Langaard.

Kjente arbeider 
Lund laget byster eller portretthoder av blant andre:
 Rolf Stranger, Høyres Hus i Oslo (avduket 1968)
 Professor Johan Hjort, Havforskningsinstituttet i Bergen (1968)
 Professor Georg Ossian Sars, Havforskningsinstituttet i Bergen (1968)
 Direktør Gunnar Kristian Lindeman, Vinmonopolet på Hasle i Oslo (1969)
 Rolf Stranger, Norges Varemesse på Sjølyst i Oslo (1980)
 Skipsreder Ludvig Braathen, Braathens SAFE i Oslo (1971)
 Direktør Hans Christian Henriksen, Den norske Amerikalinje (1971)

Han sto også for statuen «Blomsterpiken» i Molde lufthavn (1973)

Referanser

Kilder 
 «Knut Henrik Lund» i Norsk kunstnerleksikon

Norske billedhuggere